ශ්‍රී ලංකා ක්‍රිකට් කණ්ඩායමේ සිම්බාබ්වේ තරග සංචාරය 2020
ශ්‍රී ලංකා ක්‍රිකට් කණ්ඩායම ටෙස්ට් තරග දෙකකට ක්‍රීඩා කිරීම සඳහා 2020 ජනවාරි මාසයේදී සිම්බාබ්වේ සංචාරයක නිරත විය. 2019 ඔක්තෝම්බර් මාසයේදී රජයේ මැදිහත්වීම් හේතුවෙන් ජාත්‍යන්තර ක්‍රිකට් කවුන්සිලය (අයිසීසී) සිම්බාබ්වේ ක්‍රිකට් තහනම ඉවත් කිරීමෙන් පසු සිම්බාබ්වේ හි පළමු සංචාරය එය විය. සිම්බාබ්වේ අවසන් වරට ටෙස්ට් ක්‍රිකට් ක්‍රීඩා කළේ 2018 නොවැම්බර් මාසයේදී බංග්ලාදේශයට එරෙහිව තරඟ දෙකකින් සමන්විත තරඟමාලාවකදීය. කණ්ඩායම් දෙක අවසන් වරට 2017 ජූලි මාසයේදී එකිනෙකාට එරෙහිව ටෙස්ට් තරගයකට ක්‍රීඩා කළ අතර ශ්‍රී ලංකාව කඩුලු හතරකින් ජයග්‍රහණය කළේය. සිම්බාබ්වේ කණ්ඩායම කිසි දිනෙක ටෙස්ට් තරගයකදී ශ්‍රී ලංකාව පරාජය කර නොමැත. සිම්බාබ්වේ අවසන් වරට දේශීය ටෙස්ට් තරගයක් ක්‍රීඩා කළේ 2017 නොවැම්බර් මාසයේදී බටහිර ඉන්දීය කොදෙව්වන්ට එරෙහිවය.

2019 දෙසැම්බරයේදී ශ්‍රී ලංකා ක්‍රිකට් ආයතනය ඔවුන්ගේ ඉන්දීය සංචාරයෙන් පසුව එම සංචාරය පැවැත්වෙන බව තහවුරු කළේය. 2020 ජනවාරි මාසයේදී සිම්බාබ්වේ ක්‍රිකට් සංචාර කාලසටහන තහවුරු කළේය. සිම්බාබ්වේ ක්‍රිකට් ඔවුන්ගේ නව ටෙස්ට් නායකයා ලෙස ෂෝන් විලියම්ස් ද නම් කර තිබේ. ඒ හැමිල්ටන් මසකඩ්සා වෙනුවටයි.

පළමු ටෙස්ට් තරගයට දින දහයකට පෙර සිම්බාබ්වේ ක්‍රිකට් සංචාරය සඳහා ක්‍රීඩකයන් විසිපස් දෙනකුගෙන් යුත් තාවකාලික සංචිතයක් නම් කළේය. 2020 ජනවාරි 15 වන දින, සිම්බාබ්වේ සංචාරය සඳහා ඔවුන්ගේ අවසන් සංචිතය නම් කරන ලද අතර, එයට ටෙස්ට් මට්ටමින් තරඟ නොකළ ක්‍රීඩකයින් පස් දෙනෙකු ඇතුළත් විය. එම ක්‍රිකට් ක්‍රීඩකයින් පස් දෙනාගෙන් තිදෙනෙකුම තරඟාවලියේ පළමු ටෙස්ට් තරඟයේ ආරම්භක දිනයේ දී සිය මංගල තරඟයට සහභාගී විය. බ්‍රයන් මුඩ්සිංගන්‍යාමා කම්පන ආදේශකයක් ලෙස ඔහුගේ මංගල ටෙස්ට් තරගයට සිව්වන දිනයේදී සම්බන්ද විය. බ්‍රයන් මුඩ්සිංගන්‍යාමා ආදේශකයෙකු ලෙස තම මංගල ටෙස්ට් තරගයට ක්‍රීඩා කළ පළමු ක්‍රිකට් ක්‍රීඩකයා බවට පත් විය. ශ්‍රී ලංකාව කඩුලු 10කින් තරගය ජය ගත්තේය. තරගමාලාව 1-0ක් ලෙස පෙරමුණ ගැනීමටද සමත් විය. දෙවැනි ටෙස්ට් තරගය ජය පරාජයෙන් තොරව අවසන් වූ නිසා ශ්‍රී ලංකාව තරගමාලාව ජය ගත්තේය.

සංචිත 

ආබාධයකට ලක්ව සිටි කයිල් ජාවිස් වෙනුවට දෙවැනි ටෙස්ට් තරගය සඳහා සිම්බාබ්වේ සංචිතයට ටිනොටෙන්ඩා මුටොම්බොඩ්සි එක් කරන ලදී.

ටෙස්ට් තරගමාලාව

1 වන තරගය

2 වන තරගය

යොමු කිරීම්

බාහිර සබැදි 

 ESPN Cricinfo හි තරගමාලා පිටුව